**KLAIPĖDOS MIESTO NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2014-11-12 Nr. TAR1-85

Klaipėda

Posėdis įvyko 2014-11-12, posėdžio pradžia 13:00 val.

Posėdžio pirmininkas - Inga Aksamitauskaitė-Bružienė.

Posėdžio sekretorė - Estera Mockienė.

Dalyvauja: Jurgis Andriuška, Airida Čėsnienė, Jurgita Činauskaitė-Cetiner, Ginter Harner, Virginija Kairienė, Jurgita Kulevičienė, Nijolė Laužikienė, Alvydas Lenkauskas, Julija Pliutienė, Renalda Senavaitienė, Lina Skrupskelienė, Janina Žemaičiūnienė. Kvorumas yra.

DARBOTVARKĖ:

1. Dėl Klaipėdos miesto nevyriausybinių organizacijų tarybos pirmininko ir tarybos pirmininko pavaduotojo rinkimų.

1. SVARSTYTA. Klaipėdos miesto nevyriausybinių organizacijų tarybos pirmininko ir tarybos pirmininko pavaduotojo rinkimai.

Klaipėdos savivaldybėje vyko pirmasis naujai išrinktos nevyriausybinių organizacijų tarybos sudėties posėdis. Nevyriausybinių organizacijų tarybą sudaro nevyriausybinių organizacijų ir savivaldybės bei jai pavaldžių įstaigų atstovai. Nevyriausybinių organizacijų tarybos yra patariamasis organas, kuris formuos įvairius Klaipėdos miesto gyventojams naudingus siūlymus ir teiks juos Klaipėdos miesto savivaldybės tarybai. Pirmojo posėdžio metu kiekvienas išrinktas nevyriausybinių organizacijų tarybos narys prisistatė ir pateikė susirinkusiems informaciją apie savo organizacijos veiklą.

Klaipėdos miesto nevyriausybinių organizacijų tarybos pirmininko rinkimai narių pasiūlymu įvyko slaptu balsavimu. Kandidatais pasisiūlė du tarybos posėdžio nariai, t.y. Jurgita Činauskaitė-Cetiner, sporto klubo „Okinava“ projektų vadovė ir Inga Aksamitauskaitė-Bružienė, VšĮ LCC tarptautinio universiteto Regioninės plėtros ir ryšių su absolventais vadovė. Abu kandidatai pateikė informaciją apie save ir savo organizacinę veiklą. Suskaičiavus balsus dauguma buvo už Ingą Aksamitauskaitę-Bružienę (10 balsų), o už Jurgitą Činauskaitę-Cetiner (3 balsai).

Savo kandidatūrą į Klaipėdos miesto nevyriausybinių organizacijų tarybos pirmininko pavaduotoju iškėlė BĮ Klaipėdos miesto globos namų direktorius Ginter Harner. Visi tarybos posėdžio nariai prabalsavo vienbalsiai už G. Harner.

NUTARTA:

1. Klaipėdos miesto nevyriausybinių organizacijų tarybos pirmininke išrinkta LCC tarptautinio universiteto Regioninės plėtros ir ryšių su absolventais vadovė Inga Aksamitauskaitė-Bružienė.

2. Klaipėdos miesto nevyriausybinių organizacijų tarybos pirmininko pavaduotoju išrinktas BĮ Klaipėdos miesto globos namų direktorius Ginter Harner.

Posėdžio pabaiga 14.30 val.

Posėdžio pirmininkas Inga Aksamitauskaitė-Bružienė

Posėdžio sekretorė Estera Mockienė